Elinkeinoelämän Keskusliiton EK:n puheenjohtaja Matti Alahuhta on lähestynyt EK:n jäsenyritysten johtajia kirjeellä, jossa hän kannustaa johtajia alentamaan palkkaansa, lahjoittamaan hyväntekeväisyyteen tai osallistumalla yhteisiin talkoisiin muilla keinoin.

Media- ja markkinointialalla työskennellyt konsultti ja kirjailija Pasi Sillanpää ihmettelee reaktioita, joita yritysjohtajien palkkatalkooajatus on herättänyt.

- Kun kolme tunnettua suomalaista yritysjohtajaa ilmoitti pistävänsä 5 % palkastaan hyväntekeväisyyteen, siitä saatiin negatiivinen asia. Ei auttanut yhtään, vaikka samat johtajat haastoivat muitakin johtajia tekemään samoin. Asia nähtiin tuomittavana julkisuustemppuna. Mikä ihmisiä oikein vaivaa? Kyllä jokainen johtajakin tietää, että ei heidän tekonsa pelasta tätä maata, Sillanpää kirjoittaa Puheenvuoro-blogissaan.

Sillanpää huomauttaa, että asioissa ei päästä eteenpäin, jos asenne on vain tuomitseva.

- Väitän, että aloitteen takana oli aito halu osoittaa välittämistä. En ole niin naiivi, että sanoisin aloitteen olevan ilman mitään taka-ajatusta. Mutta taka-ajatuksia on myös muilla, Sillanpää kirjoittaa.

Hänen mielestään Suomessa voitaisiin päästä pidemmälle ”hyväksymällä sen, että menestyneessä ihmisessä voi olla hyvääkin takana”.

- Tämä mitä näen nyt, ei vastaa minun käsitystäni sivistyneestä ja älykkäästä neuvottelukulttuurista. Vikaa on myös monissa työnantajissa ja poliitikoissakin. Kyllä hekin osaavat provosoida. Eikä kukaan osaa vielä sanoa, kuinka hyviä tai huonoja päätöksiä maamme hallitus on tekemässä. Mutta heittäytymällä aina selälleen ja huutamalla kuin uhmaikäinen lapsi, ei mitään saada aikaiseksi, Sillanpää kirjoittaa.

Elinkeinoelämän Keskusliiton EK:n puheenjohtaja Matti Alahuhta on lähestynyt EK:n jäsenyritysten johtajia kirjeellä, jossa hän kannustaa johtajia alentamaan palkkaansa, lahjoittamaan hyväntekeväisyyteen tai osallistumalla yhteisiin talkoisiin muilla keinoin.

Aiemmin pääministeri Juha Sipilä (kesk.) on sanonut olevansa valmis alentamaan palkkaansa viisi prosenttia, jos talkoisiin lähtevät mukaan muutkin hyväosaiset ja jos ele auttaa yhteiskuntasopimuksen synnyssä.